Okupatsioonide muuseumis toimuval avakoosolekul antakse ülevaade sihtasutuse loomise teoreetilistest lähtekohtadest ning esitletakse sihtasutuse peamist töövahendit,  rahvusvahelist kommunismikuritegude internetiportaali, kus leiab käsitlemist üle 50 kommunismi all kaotusi kandnud maa ja riigi. Lisaks teaduslikele artiklitele hakatakse portaalis avaldama ka represseeritute memuaare, audio ja filmimaterjali. Kodulehekülje töökeeleks on esialgu inglise keel kuid lähiajal tõlgitakse portaal ka eesti, vene, saksa, prantsuse ja hispaania keelde."Meil, eestlastel on mitte ainult unikaalne võimalus vaid minevikust tulenev moraalne kohustus rääkida maailmale, mida tähendab kommunism.